ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 504 

9 Ιουλίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διατήρηση στις υπηρεσίες της Βουλής των Ελλήνων 
μέχρις ενός υπαλλήλου πέραν της τριακονταπεντα- 


ετοϋς υπηρεσίας. 1 

Ανασυγκρότηση Εθνικού Συμβουλίου Λογιστικής 
(Ε.Σ.Υ.Λ.). 2 

Τροποποίηση της 2023346/2717/0022/3.5.1993 
(ΦΕΚ 343/1993 τ.Β') κοινής απόφασης Υπουργών 
Οικονομικών και Υγείας, Πρόνοιας και Κοινωνικών 
Ασφαλίσεων. 3 

Καθορισμός αποζημίωσης Ομάδας Εργασίας για την 
μελέτη και εκπόνηση Αναλυτικού Προγράμματος 
του μαθήματος των Γερμανικών. 4 


Καθορισμός αποδοχών γενικών γραμματέων Δήμων. 5 

Καθορισμός του ύψους της Κρατικής Επιχορήγησης 
προς το Ταμείο Προνοίας Δημοσίων Υπαλλήλων για 


το έτος 1993. 6 

Μεταφορά μιας θέσεως λαϊκού υπαλλήλου στην I. Μη¬ 
τρόπολη Αργολίδος. 7 

Μετονομασία του 1ου Γυμνασίου Βέροιας. 8 

Τροποποίηση της Δ4/655/1986 απόφασης Υπουργού 
Εθνικής Παιδείας και Θρησκευμάτων. 9 

Συμπλήρωση της 28433/2448/92 (Β 542) κ.α. Υπουρ¬ 
γών Εθν. Οικονομίας, ΠΕΧΩΔΕ και Μεταφορών και 
Επικοινωνιών.10 

Σύσταση ίδιου νομικού προσώπου στην Κοινότητα ΕΛ- 
ΛΗΝΟΕΚΚΛΗΣΙΑΣ του Νομού ΜΕΣΣΗΝΙΑΣ με την 
επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ 
ΣΧΟΛΕΙΟΥ».11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη αριθ. 359417/1993 κοινή 
απόφαση των Υπουργών Εθνικής Οικονομίας και 
Γ εωργίας.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3673 (1) 

Διατήρηση στις υπηρεσίες της Βουλής των Ελλήνων μέ- 

χρις ενός υπαλλήλου πέραν της τριακονταπενταετούς 

υπηρεσίας. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις των άρθρων 65 παρ. 6 και 103 παρ. 6 
του Συντάγματος, 

2. τις διατάξεις του άρθρου 11 παρ. 4 του Κανονισμού 
της Βουλής (Μέρος Κοινοβουλευτικό, ΦΕΚ 106/Α787) 
και των άρθρων 66 παρ. 1 και 149 του Μέρους Β' - Προσω¬ 
πικό (ΦΕΚ 146/Α780), 

3. τις διατάξεις του άρθρου 27 παρ. 1 και 3 του Ν. 2085/ 
92. 

4. την 383/1993 γνωμοδότηση του Β' Τμήματος του 
Ν.Σ.Κ., την οποία αποδεχθήκαμε, 

5. την έκθεση δαπάνης 3552/260Θ/1.7.93 της Διεύ¬ 
θυνσης Οικονομικών Υπηρεσιών της Βουλής, αποφασί¬ 
ζουμε: 

Κατά το έτος 1993, μπορεί να διατηρηθεί στον κλάδο 
ΑΤ2 Στενογράφων της Βουλής των Ελλήνων, πέραν της 
τριακονταπενταετούς υπηρεσίας και πάντως όχι πέραν 
του 65ου έτους της ηλικίας, μέχρι ένας (1) υπάλληλος. 

Η ετήσια δαπάνη, ύψους 7.135.664 δρχ., θα βαρύνει 
τον Προϋπολογισμό της Βουλής των Ελλήνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 1993 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ ΤΣΑΛΔΑΡΗΣ 

-♦- 

Α ριθ. 53457/ΔΙΟΕ 684 (2) 

Ανασυγκρότηση Εθνικού Συμβουλίου Λογιστικής 

(Ε.Σ.Υ.Λ.). 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1819/1988 «Σύσταση οργάνων εφαρμογής 

της λογιστικής τυποποίησης και άλλες διατάξεις» (Α' 256). 

β. Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α'. 

2. Την Υ 1935/3.12.1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας «καθορι¬ 
σμός αρμοδιοτήτων των Υφυπουργών» (Β' 726). 

3. Την αριθ. ΕΛ/ΑΣ 1200/4.6.1989 υπουργική από¬ 
φαση «περί συγκροτήσεως του Εθνικού Συμβουλίου Λογι¬ 
στικής» (Β' 506). 

4. Την αξιολόγηση του Εθνικού Συμβουλίου Λογιστικής 
(πρακτικό Νο 4/23ης Μαρτίου 1993) που μας υποβλή¬ 
θηκε με το έγγραφο αριθμ. πρωτ. 15905/1963/ 
30.3.1993 του Εθνικού Συμβουλίου Λογιστικής. 

5. Τις σχετικές προτάσεις των Υπουργών Εθνικής Οικο¬ 
νομίας, Οικονομικών και Εμπορίου καθώς και των διοική¬ 
σεων των επιστημονικών, επαγγελματικών και συνδικαλι¬ 
στικών Οργανώσεων που προβλέπονται από τις διατάξεις 
της παρ. 4 του άρθρου 1 του Ν. 1819/1989. 

6. Το έγγραφο αριθ. 2043/21.6.1993 του τμήματος Λο¬ 
γιστικής Τυποποίησης της Δ/νσης Τομέων Παραγωγής 
του ΥΠΕΘΟ, αποφασίζουμε: 

Ανασυγκροτούμε το Εθνικό Συμβούλιο Λογιστικής 
(Ε.Σ.Υ.Λ.) από τους κατωτέρω: 

I. Κωνσταντίνο Βαρβάκη, Οικονομικό Σύμβουλο επιχει¬ 
ρήσεων, που διδάσκει Διοικητική και Αναλυτική Λογιστική 
Εκμ/σεως στο Πανεπιστήμιο Αιγαίου ως Πρόεδρο. 

II. Μέλη - Εκπροσώπους: 

1. Παναγιώτη Βρανά, Προϊστάμενο της Δ/νσης Οργάνω¬ 
σης και Εκπαίδευσης, με αναπληρωτή του τον Γεράσιμο 
Αλιβιζάτο, επικεφαλής του τμήματος λογιστικής τυποποί¬ 
ησης, εκπρόσωπο του Υπουργείου Εθνικής Οικονομίας. 

2. Γεώργιο Μανουσάκη, Προϊστάμενο της Δ/νσης Βι¬ 
βλίων και Στοιχείων (Δ 15) της Κ.Υ. του Υπουργείου Οικο¬ 
νομικών, με αναπληρωτή του τον Σπυρίδωνα Βούλγαρη, 
Προϊστάμενο του Τμήματος Φορολογίας Εισοδήματος 
Νομικών Προσώπων, εκπρόσωπο του Υπουργείου Οικο¬ 
νομικών. 

3. Βασίλειο Γιαννακόπουλο, Δ/ντή του Υπουργείου 
Εμπορίου, με αναπληρωτή του τον Μιχαήλ Χάτσιο, Τμημα- 
τάρχη του ίδιου Υπουργείου, εκπρόσωπο του Υπουργείου 
Εμπορίου. 

4. Σοφία Δριτσώνα, Προϊσταμένη τμήματος Στατιστικών 
Ερευνών στα Ορυχεία και τη Βιομηχανία, με αναπληρώ- 
τριά της την Σακκαδονικολάκη Μαρία, Προϊσταμένη του 
τμήματος Στατιστικών Ερευνών Βιομηχανικών Προϊόντων, 
εκπρόσωπο της Γεν. Γραμματείας Ε.Σ.Υ.Ε. 

5. α) Ηλία Αποστολάκη, Οικονομολόγο, με αναπληρωτή 
του τον Παναγιώτη Αλεξόπουλο, Οικονομολόγο. 

β) Κων/νο Κεφαλόπουλο, Οικονομολόγο, με αναπλη¬ 
ρωτή του τον Βασίλειο Βασιλάκη, Οικονομολόγο. 

γ) Κων/νο Λυκουργιά, Οικονομολόγο, με αναπληρωτή 
του τον Δημήτριο Βαρελά, Οικονομολόγο. 

εκπροσώπους του Οικονομικού Επιμελητηρίου της Ελ¬ 
λάδος (Ο.Ε.Ε.). 

6. Κων/νο Μπότση, με αναπληρωτή του, τον θωμά Κακ- 
καβά, εκπρόσωπο της Γ ενικής Συνομοσπονδίας Εργατών 
Ελλάδος (Γ.Σ.Ε.Ε.). 

7. Ιωάννη Κουτσούκο, Οικονομολόγο με ειδίκευση στη 
λογιστική, τακτικό μέλος, εκπρόσωπο της Ανωτάτης Διοί¬ 
κησης Ενώσεων Δημοσίων Υπαλλήλων (Α.Δ.Ε.Δ.Υ.). 

8. Παναγιώτη Σταυρίδη, Σύμβουλο ΕΒΕΑ, τακτικό μέλος, 
εκπρόσωπο της Κεντρικής Ένωσης Επιμελητηρίων. 


9. Γεώργιο Βερτσώνη, με αναπληρωτή του τον Παναγι¬ 
ώτη Καραθάνο, εκπρόσωπο του Συνδέσμου Ελληνικών 
Βιομηχανιών (ΣΕΒ). 

10. Γεώργιο Κοσμά, Υποδ/ντή της Εθνικής Τράπεζας 
της Ελλάδας, με αναπληρωτή τον Αναστάσιο Τσάμη, στέ¬ 
λεχος της Εμπορικής Τράπεζας της Ελλάδος, εκπρόσωπο 
της Ένωσης Ελληνικών Τραπεζών. 

11. . Ευάγγελο Σακιώτη, με αναπληρωτή του τον Θεό¬ 
δωρο Κονιδάρη, εκπρόσωπο της Ένωσης Εμπορικών Συλ¬ 
λόγων Ελλάδος. 

12. Θεόδωρο Ροδάκη, με αναπληρωτή του τον Ηλία 
Χάλκο, εκπρόσωπο της Πανελλήνιας Συνομοσπονδίας 
Ενώσεων Γεωργικών Συνεταιρισμών (ΠΑ.ΣΕ.ΓΕ.Σ.). 

13. Δημήτριο Νικολετόπουλο, με αναπληρωτή του, τον 
Χαράλαμπο Δημητρακόπουλο, εκπρόσωπο του Συνδέ¬ 
σμου Ανωνύμων Εταιρειών και Ε.Π.Ε. 

14. Κων/νο Πετρόπουλο, Λογιστή με αναπληρωτή του, 
τον Δημήτριο Βαρελά, λογιστή, εκπρόσωπο της Πανελλή¬ 
νιας Ομοσπονδίας Λογιστών (Π.Ο.Λ.). 

15. Κων/νο Αισιόπουλο, Ορκωτό Λογιστή, με αναπλη¬ 
ρωτή του, τον Κων/νο Παπαγεωργίου, Ορκωτό Λογιστή, 
εκπρόσωπο του Σώματος Ορκωτών Λογιστών (Σ.Ο.Λ.). 

III. Μέλη - Ειδικούς Επιστήμονες 

1. Θεόδωρο Γρηγοράκο, Ορκωτό Λογιστή. 

2. Εμμανουήλ Σακέλλη, αναπληρωτή καθηγητή του Πά- 
ντειου Πανεπιστημίου. 

3. Κων/νο Τζερμιαδιανό, Ορκωτό Λογιστή. 

4. Νικόλαο Πρωτοψάλτη, Ορκωτό Λογιστή. 

5. Χαράλαμπο Πετρίδη, Ορκωτό Λογιστή. 

6. Αριστοτέλη Κοντάκο, Καθηγητή Λογιστικής Τ.Ε.Ι. 
Πειραιά. 

IV. Αντιπρόεδροι: 

Αντιπρόεδροι του ΕΣΥΛ ορίζονται οι εξής: 

1. Θεόδωρος Γ ρηγοράκος από τους ειδικούς επιστήμο¬ 
νες. 

2. Γεώργιος Μανουσάκης από τους εκπροσώπους του 
Δημοσίου. 

3. Ηλί ας Αποσ τολάκης από τους εκπροσώπους του Οι¬ 
κονομικού Επιμελητηρίου της Ελλάδας (Ο.Ε.Ε.). 

V. Γραμματέα του Ε.Σ.Υ.Λ. ορίζουμε τη Βασιλική Μα- 
ραβά, υπάλληλο του Τμήματος Λογιστικής Τυποποίησης 
του ΥΠΕΘΟ. 

Η θητεία του Προέδρου και των άλλων μελών του 
Ε.Σ.Υ.Λ. είναι τετραετής πλην των τριών πρώτων μελών - 
ειδικών επιστημόνων της παραγράφου III, των οποίων η 
θητεία λήγει κατ’ εξαίρεση την 27.6.1994, σύμφωνα με 
τις διατάξεις της παρ. 8 του άρθρου 1 του Ν. 1819/1988. 

VI. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

VII. Από τις διατάξεις αυτής της απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΔΟΥΣΗΣ 

Αριθ. 2043007/5042/0022 (3) 

Τροποποίηση της 2023346/2717/0022/3.5.1993 (ΦΕΚ 
343/1993 τ.Β') κοινής απόφασης Υπουργών Οικονομι¬ 
κών και Υγείας, Πρόνοιας και Κοινωνικών Ασφαλί¬ 
σεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 1579/1985 
(ΦΕΚ 217/1985 τ.Α') «Ρυθμίσεις για την εφαρμογή και 
ανάπτυξη του Εθνικού Συστήματος Υγείας και άλλες δια¬ 
τάξεις». 

2. Τις διατάξεις του άρθρου 73 του Ν. 1943/1991 (ΦΕΚ 
50/1991 τ.Α') «Εκσυγχρονισμός της οργάνωσης και λει¬ 
τουργίας της δημόσιας διοίκησης, αναβάθμιση του προ¬ 
σωπικού της και άλλες συναφείς διατάξεις». 

3. Τις διατάξεις της παρ. 3 του άρθρου 3 του Π.Δ. 175/ 
1989 (ΦΕΚ 85/Α71989) «μετατροπή του Ιδρύματος Ινστι¬ 
τούτου Ερεύνης Νοσημάτων θώρακος σε ΝΠΔΔ και υπα¬ 
γωγή του στις διατάξεις του Ν. 1397/1983». 

4. Τις διατάξεις του άρθρου 40 τομ Ν. 849/1978. 

5. Τις διατάξεις του Π.Δ. 129/1992 (ΦΕΚ 65/1992 τ.Α') 
«περιορισμός συναρμοδιοτήτων κατά την έκδοση Υπουρ¬ 
γικών αποφάσεων σε θέματα αρμοδιότητας Υπουρ¬ 
γείων». 

6. Τις διατάξεις του Ν. 2071/1992 (ΦΕΚ 123/1992 
τ.Α') «Εκσυγχρονισμός και Οργάνωση Συστήματος 
Υγείας». 

7. Τις διατάξεις του άρθρου 27 του Ν. 2081/1992. 

8. Την αριθμ. 1/23.9.1992 εγκύκλιο της Γραμματείας 
του Υπουργικού Συμβουλίου. 

9. Την αριθμ. Υ 2009/20.5.1993 (ΦΕΚ 365/Β' 
21.5.1993) απόφαση του Πρωθυπουργού και Υπουργού 
Οικονομικών «ανάθεση αρμοδιοτήτων στους Υφυπουρ¬ 
γούς Οικονομικών». 

10. Την αριθμ. Υ. 1938/1992 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Υγείας, Πρόνοιας και Κοινωνικών Ασφαλί¬ 
σεων». 

11. Την απόφασή μας 2023346/2717/0022/3.5.1993 
(ΦΕΚ 343/1993 τ.Β'), αποφασίζουμε: 

1. Τροποποιούμε την αριθμ. 2023346/2717/0022/ 
3.5.1993 ΦΕΚ 343/1993 τεύχος Β' απόφασή μας και κα¬ 
θορίζουμε από 1.1.1993 την μηνιαία αμοιβή των Προέ¬ 
δρων και Αντιπροέδρου των Διοικητικών Συμβουλίων των 
κατωτέρω Νομικών Προσώπων Δημοσίου Δικαίου που 
προσφέρουν τις υπηρεσίες τους με πλήρη απασχόληση 
ως ακολούθως: 

α. του Προέδρου του Εθνικού Κέντρου Αμεσης Βοή¬ 
θειας ΕΚΑΒ στο ποσό των διακοσίων πενήντα χιλιάδων 
250.000 δρχ. και του Αντ/δρου στο ποσό των διακοσίων 
χιλιάδων δρχ. και 

β. του Προέδρου του Ινστιτούτου Ερεύνης Νοσημάτων 
θώρακος Υγιεινής και Ασφάλειας της Εργασίας στο ποσό 
των διακοσίων χιλιάδων 200.000 δρχ. 

2. Οι αποδοχές των ανωτέρω που λαμβάνουν και σύ¬ 
νταξη από υπηρεσία στο Δημόσιο Τομέα, δεν μπορεί σε 
καμμία περίπτωση να υπερβούν το ανώτατο όριο απολα¬ 
βών της παρ. 1 του άρθρου 6 του Ν. 1256/1982 όπως 


αντικαταστάθηκε με την παρ. 1 του άρθρου 33 του Ν. 
1326/1983. 

3. Από την απόφαση αυτή προκαλείται επιπλέον δα¬ 
πάνη της ήδη καταβαλλόμενης ύψους 1.320.000 δρχ. για 
το τρέχον οικονομικό έτος και για κάθε επόμενο οικονο¬ 
μικό έτος. Η ανωτέρω δαπάνη θα βαρύνει τα Ν.Π.Δ.Δ. 
στους προϋπολογισμούς των οποίων έχει εγγράφει σχε¬ 
τική πίστωση. 

4. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ & ΚΟΙΝ. ΑΣΦ. 

ΚΩΝ. ΓΙΑΤΡΑΚΟΣ ΝΙΚ. ΑΝΑΣΤΑΣΟΠΟΥΛΟΣ 

-4- 

Αριθ. 2037743/4522/0022 (4) 

Καθορισμός αποζημίωσης Ομάδας Εργασίας για την με¬ 
λέτη και εκπόνηση Αναλυτικού Προγράμματος του μα¬ 
θήματος των Γερμανικών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 21 του Ν. 1966/91 «Περί μετεγγραφών 
φοιτητών Α.Ε.Ι. και σπουδαστών Τ.Ε.Ι. και άλλες διατά¬ 
ξεις» (ΦΕΚ 147/91 τ.Α726.9.1991). 

2. Την αριθμ. Γ2/662/5.2.1993 Υπουργική Απόφαση 
με την οποία συγκροτήθηκε η ομάδα εργασίας για την με¬ 
λέτη και εκπόνηση του Αναλυτικού Προγράμματος του μα¬ 
θήματος των Γ ερμανικών. 

3. Την αριθμ. Γ2/1187/5.3.93 με την οποία παρατή¬ 
θηκε η προθεσμία υποβολής του έργου της Ομάδας Εργα¬ 
σίας. 

4. Την Υ 2009/20.5.1993 Κοινή Απόφαση Πρωθυπουρ¬ 
γού και Υπουργού Οικονομικών Περί αναθέσεως αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών (ΦΕΚ 365/Β721.5.1993). 

5. Τις διατάξεις του άρθρου 55 του Ν. 1566/1985. ) 

6. Τις διατάξεις του άρθρου 8 του Ν. 2129/93, αποφα- - 
σίζουμε: 

Καθορίζουμε εφάπαξ αποζημίωση για τον Πρόεδρο, τα 
μέλη και τον γραμματέα της Ομάδας Εργασίας που ανα- 
φέρονται στην παράγραφο 2 του σκεπτικού της απόφα¬ 
σης αυτής, σε εκατό χιλιάδες (100.000) δρχ. για τον κα¬ 
θένα. 

Από τις διατάξεις της απόφασης αυτής προκαλείται δα¬ 
πάνη ύψους 1.000.000 δρχ. που θα βαρύνει τις πιστώσεις 
του ΚΑΕ 0515 του φορέα 19-110 του προϋπολογισμού 
του ΥΠ.Ε.Π.Θ. για το τρέχον οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣ/ΤΟΝ 

ΚΩΝ. ΠΑΤΡΛΚΟΣ Γ. ΣΟΥΦΛΙ ΑΣ 

-4- 

Αριθ. 2032047/3763/0022 (5) 

Καθορισμός αποδοχών γενικών γραμματέων Δήμων. 


Η απόφαση αυτή ισχύει από τη δημοσίευση στην Εφη¬ 
μερίδα της Κυβέρνησης. Η 99751/8911/26.11.1984 
όμοια καταργείται κατό το μέρος που αφορά τον καθορι¬ 
σμό των αποδοχών των ανωτέρω. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιουνίου 1993 
Με εντολή Υπουργών 

Οι Γ ενικοί Γ ραμματείς των Υπουργείων 

Εσωτερικών Οικονομικών 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 241 του Ν. 1188/81, όπως 
αυτές αντικαταστάθηκαν με τις διατάξεις των άρθρων 67 
παρ. 1 του Ν. 1416/1984 και 26παρ. 3 του Ν. 1832/1989 
και συμπληρώθηκαν με τις διατάξεις του άρθρου 34 του Ν. 
2130/1993 (ΦΕΚ 62 τ.Α'). 

2. Την 99751/8911/26.11.1984 απόφαση των Υπουρ¬ 
γών Εσωτερικών και Οικονομικών, με την οποία καθορί- 

στηκαν οι αποδοχές γενικών γραμματέων, ειδικών συμ¬ 
βούλων, επιστημονικών συνεργατών και ειδικών συνεργα¬ 
τών των Δήμων (ΦΕΚ τ.Β' 861). 

3. Γην 2076811/8845/0022/3.10.1989 απόφαση του 
Υπουργού Οικονομικών, με την οποία καθορίζονται οι 
αποδοχές των υπαλλήλων α' και β' ειδικών θέσεων (ΦΕΚ 
τ.Β' 743). 

4. Την 33361/5.9.1991 κοινή υπουργική απόφαση 
«Μεταβίβαση εξουσίας υπογραφής σύμφωνα με το άρθρο 
7 του Ν. 1943/91 (ΦΕΚ τ. Β' 703)», 

5. Την ανάγκη καθορισμού αποδοχών των γενικών γραμμα¬ 
τέων Δήμων, ανάλογα με τον πληθυσμό τους, σε μεγαλύτερη 
ποσοστιαία συνάρτηση απ' αυτήν που καθορίστηκε με την 
προαναφερομένη κοινή υπουργική απόφαση, λόγω αυξημέ¬ 
νων υποχρεώσεων και καθηκόντων αυτών. 

6. Την οικονομική δυνατότητα των δήμων της χώρας, 
αποφασίζουμε: 

Καθορίζουμε τις αποδοχές των γενικών γραμματέων 
των δήμων, ανάλογα με τον πληθυσμ ό τους, σ ε ποσο¬ 
στιαία συνάρτηση με τις αποδοχές των υπαλλήλων ειδικών 
θέσεων α' βαθμού, όπως αυτές έχουν καθοριστεί με την 
αριθ. 2076811/8845/0022/3.10.89 απόφαση του 
Υπουρνού Οικονομικών, ως ακολούθως: 

α) Δήμων που είναι πρωτεύουσες νομών και έχουν πλη¬ 
θυσμό μέχρι 20.000 κατοίκους σε ποσοστό 65%. 

β) Δήμων με πληθυσμό από 20.001 - 70.000 κατοίκους 
ποσοστό 70%. 

γ) Δήμων με πληθυσμό από 70.001 - 150.000 κατοί¬ 
κους ποσοστό 75%. 

δ) Δήμων με πληθυσμό από 150.001 μέχρι 200.000 κα¬ 
τοίκους σε ποσοστό 80%. 

ε) Δήμων με πληθυσμό από 200.001 και άνω, σε ποσο¬ 
στό 85%. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού αλλά δα¬ 
πάνη επιμεριζόμενη σε βάρος των προϋπολογισμών των 
οικείων δήμων, όπου υπάρχει σχετική πίστωση υπό ΚΑΕ 
05 111,1,2 ανερχόμενη ετησίως στις 184.872.372 δρχ. 
περίπου. 


ΝΙΚ. ΤΣΙΤΟΥΡΗΣ ΚΩΝ. ΖΑΧΑΡΟΠΟΥΛΟΣ 
-♦- 

Α ριθ. 215/152 6 (6) 

Καθορισμός του ύψους της Κρατικής Επιχορήγησης προς 
το Ταμείο Προνοίας Δημοσίων Υπαλλήλων για το έτος 
1993. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 3 του Ν.Δ/τος 
465/1970. 

2. Τις διατάξεις της παρ. 1 του άρθρου 3 του Οργανι¬ 
σμού του Ταμείου Προνοίας Δημοσίων Υπαλλήλων. 

3. Τις διατάξεις του Α,Ν. 585/1968. 

4. Τις διατάξεις του άρθρου 27 του Ν. 2081/1993 (Α' 

154). 

5. Το γεγονός ότι η επιβάρυνση που προκαλεί η από¬ 
φαση αυτή βαρύνει τον προϋπολογισμό του Υπουργείου 
Οικονομικών για την οποία έχει εγγράφει πίστωση ύψους 
228.000.000 δρχ. με Κ.Α. εξόδων 2354. 

6. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

7. Την διάταξη του άρθρου 3 παρ. 31 της Γ2/οικ. 3037/ 
10.2.93 «Μεταβίβαση αρμοδιοτήτων στο Γ ενικό Γ ραμμα- 

τέα και του δικαιώματος να υπογράφουν «με εντολή 
Υπουργού» στον Ειδικό Γ ραμματέα, στους Γ ενικούς Διευ¬ 
θυντές και στους Διευθυντές και Τμηματάρχες της 
Γ.Γ.Κ.Α. του Υπουργείου Υγείας, Πρόνοιας και Κοινωνι¬ 
κών Ασφαλίσεων» (Β' 87). 

8. Την 33361/5.9.1991 κοινή υπουργική απόφαση, για 
τη μεταβίβαση αρμοδιοτήτων, αποφασίζουμε: 

Προσδιορίζουμε το ύψος της Κρατικής Επιχορήγησης 
προς το Ταμείο Προνοίας Δημοσίων Υπαλλήλων για το 
έτος 1993 στο ποσό των διακοσίων είκοσι οκτώ εκατομ¬ 
μυρίων (228.000.000) δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 5 Ιουλίου 1993 

Με εντολή Υπουργών 

Οι Γενικοί Γραμματείς των Υπουργείων 
Οικονομικών Υγείας, Πρ. & Κοιν. Αοφ. 

ΚΩΝ. ΖΑΧΑΡΟΠΟΥΛΟΣ ΙΩΑΝ. ΒΑΡΘΟΛΟΜΑΙΟΣ 

Αριθ. Α1/282 (7) 

Μεταφορά μιας θέσεως λαϊκού υπαλλήλου στην I. Μητρό¬ 
πολη Αργολίδος. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 20 του Ν. 1476/1984 «διορισμός σε μό¬ 
νιμες θέσεις του Προσωπικού με σχέση εργασίας ιδιωτι¬ 
κού δικαίου του Δημοσίου κ.λ.π.» (ΦΕΚ 136 τ.Α'). 

β. Της αριθμ. Α1/162/10.4.1992 απόφασης του 
Υπουργού Εθνικής Παιδείας και θρησκευμάτων «Μετα¬ 
φορά θέσεων λαϊκών υπαλλήλων σε Ιερές Μητροπό- 
λεις». 

γ. Του άρθρου 12 παρ. 7 του Ν. 1951/1991 (ΦΕΚ 84 

τ.Α'). 

2. Την πρόταση της Διαρκούς Ιεράς Συνόδου της Εκ¬ 
κλησίας της Ελλάδος που περιλαμβάνεται στο αριθμ. 
1687/743/11.6.1993 έγγραφό της, αποφασίζουμε: 

Τροποποιώντας την ανωτέρω Α1/162/10.4.1992 από¬ 
φασή μας μεταφέρουμε μια θέση λαϊκού υπαλλήλου από 
την καταργηθείσα, σύμφωνα με τον νόμο, Ιερά Μητρό¬ 
πολη Αγιός και Συκουρίου στην Ιερά Μητρόπολη Αργολί¬ 
δος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 
-♦- 

Αριθ. Δ4/280 (8) 

Μετονομασία του 1 ου Γυμνασίου Βέροιας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρ. 5 παρ. 6 και 7 του Ν. 1566/85 
(ΦΕΚ 167 τ.Α'). 

2. Τη διάταξη του άρθρ. 27 του Ν. 2081/92 «Ρύθμιση 
θεμάτων του θεσμού των επιμελητηρίων κλπ. (ΦΕΚ 154 
τ.Α') και την αρ. 550/7.10.92 εγκύκλιο της Γραμματείας 
του Υπουργικού συμβουλίου, κατ’ εφαρμογή των οποίων 
βεβαιούται ότι από την παρούσα απόφαση δεν προκαλεί- 
ται δαπάνη σε βάρος του κρατικού προϋπολογισμού. 

3. Την πρόταση της διεύθυνσης β/θμιας εκπ/σης Ημα¬ 
θίας και την γνωμοδότηση του οικείου νομαρχιακού συμ¬ 
βουλίου, αποφασίζουμε: 

Μετονομάζουμε από το σχολ. έτος 1993 - 94 το 1 ο γυ¬ 
μνάσιο Βέροιας αρμοδιότητας της Διεύθυνσης δευτερο¬ 
βάθμιας εκπαίδευσης Ημαθίας, σε «ΦΙΛΙΠΠΕΙΟ - Ιο ΓΥ¬ 
ΜΝΑΣΙΟ ΒΕΡΟΙΑΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


Αριθ. Δ4/343 (9) 

Τροποποίηση της Δ4/655/1986 απόφασης Υπουργού 
Εθνικής Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 56 του Ν. 1566/85 σε συν¬ 
δυασμό με τις διατάξεις του άρθρου 6 παρ. 2 του Ν. 2043/ 
92, ΦΕΚ 167 τ.Α και 79 αντίστοιχα. 

2. Την αριθμ. Δ4/655/1986 υπουργική απόφαση, (ΦΕΚ 
569 τ.Β'), για τον καθορισμό της έδρας των γραφείων Β/ 
θμιας Εκπαίδευσης. 

3. Τη διάταξη του αρθ. 27 του Ν. 2081/92 (ΦΕΚ 154 
τ.Α ) και την αριθμ. 550/7.10.1992 εγκύκλιο της Γραμμα¬ 
τείας του Υπουργικού Συμβουλίου, κατ’ εφαρμογή των 
οποίων βεβαιούται ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

4. Το αρ. 3380/31.5.93 έγγραφο της νομαρχίας Πει¬ 
ραιά, αποφασίζουμε: 

Τροποποιούμε την Δ4/655/1986 απόφασή μας στο μέ¬ 
ρος που αφορά τη Νομαρχία Πειραιά και ορίζουμε ως έδρα 
του 2ου γραφείου β/θμιας εκπαίδευσης το 4ο δημοτικό 
διαμέρισμα του Δήμου Πειραιά, αντί της Νίκαιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 24754/2200 (10) 

Συμπλήρωση της 28433/2448/92 (Β 542) κ.α. Υπουργών 

Εθν. Οικονομίας, ΠΕΧΩΔΕ και Μεταφορών και Επικοι¬ 
νωνιών. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

α) Του άρθρου 15 του Κ.Ο.Κ. που κυρώθηκε με τον Ν. 
2094/92 (Α 182). 

β) Το άρθρο 1 (παρ. 7) του Ν. 2052/92 (ΦΕΚ 94Α) «Μέ¬ 
τρα για την αντιμετώπιση του νέφους και πολεοδομικές 
ρυθμίσεις». 

γ) Την Κ.Υ.Α. 28433/2448/92 (Β 542) «Μέτρα για τον 
περιορισμό των εκπομπών αερίων ρύπων οχημάτων με κι¬ 
νητήρα σε συμμόρφωση προς τις διατάξεις των οδηγιών 
88/76/ΕΟΚ, 88/436/ΕΟΚ, 89/458/ΕΟΚ, 89/491/ΕΟΚ 
και 91/441/ΕΟΚ. 

δ) Της αρ. Υ. 1958/22.12.92 απόφαση του Πρωθυπουρ¬ 
γού και του Υπουργού Περιβάλλοντος, Χωροταξίας και Δημο¬ 
σίων Έργων «Ανάθεση αρμοδιοτήτων στους Υφυπουργούς 
Περιβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β 744). 

ε) Τις διατάξεις του άρθρου 29Α του Ν. 1558/85, όπως 
αυτό προστέθηκε με το άρθρο 27 του Ν. 2081 /92 (Α 154), 
και το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού. 

στ) Την αρ. Υ. 1935/92 Κοινή Απόφαση του Πρωθυ¬ 
πουργού και του Υπουργού Εθνικής Οικονομίας για την 
ανάθεση αρμοδιοτήτων. 

ζ) Την Κ.Υ.Α. 9042/753/92 (Β 136) «Ταξινόμηση τελω¬ 
νισμένων μεταχειρισμένων επιβατηγών αυτοκινήτων, 
φορτηγών, φορτηγών αυτοκινήτων μικτού βάρους μέχρι 
3.5 τόννους και αυτοκινήτων λοιπών κατηγοριών». 

η) Το γεγονός ότι φυσικά πρόοωπα, συνδεόμενα με δε¬ 
σμούς αίματος με το Ελληνικό Έθνος, τα οποία μεταφέ¬ 
ρουν την οικοσκευή τους από άλλη χώρα στην Ελλάδα με 
πρόθεση μονίμου εγκαταστάσεως εις αυτήν καθώς και οι 
Ελληνες την καταγωγή, διατηρούντες ή μη την Ελληνική 
Ιθαγένειαν εργαζόμενοι στο Εξωτερικό, οι οποίοι επιστρέ¬ 
φουν οριστικά στην Ελλάδα, προσκομίζουν μεταχειρι¬ 
σμένα οχήματα συμβατικής τεχνολογίας καθώς και ότι 
υπάρχει μικρός αριθμός καινουργών οχημάτων συμβατι¬ 
κής τεχνολογίας, τα οποία εκτελωνίσθηκαν μέχρι 
31.12.1992 και δεν ταξινομήθηκαν μέχρι σήμερα, αποφα¬ 
σίζουμε: 

1. Μετά την παράγραφο δ του άρθρου 2 της Κ.Υ.Α. 
28433/2448/92 (Β 542) όπως αυτή προστέθηκε με την 
Κ.Υ.Α. 9042/753/93 (Β 136) προστίθενται νέες παρά¬ 
γραφοι (ε), (στ), (ζ) και (η) των οποίων το κείμενο έχει ως 
ακολούθως: 

«ε.- Κατ’ εξαίρεση των οριζομένων στην παρ. γ, μετα¬ 
χειρισμένα βενζινοκίνητα ή πετρελαιοκίνητα επιβατικά 
I X. αυτοκίνητα που ανήκουν I) σε φυσικά πρόσωπα, συν¬ 
δεόμενα με δεσμούς αίματος με το Ελληνικό Έθνος, τα 
οποία μεταφέρουν την οικοσκευή τους από άλλη χώρα 
στην Ελλάδα με πρόθεση μονίμου εγκαταστάσεως εις αυ¬ 
τήν καθώς και σε Έλληνες την καταγωγή οι οποίοι διατη¬ 
ρούν ή και όχι την Ελληνική Ιθαγένεια εργαζομένους στο 
εξωτερικό, οι οποίοι επιστρέφουν οριστικά στην Ελλάδα, 
Κεφάλαιο Β και Η της Δ. 245/88 Α.Υ.Ο., αντίστοιχα, που 
παραλαμβάνουν από τις τελωνειακός αρχές τα αυτοκίνητα 
με απαλλαγή όταν συντρέχει η προϋπόθεση του στοιχείου 
α της παρ. 1 του άρθρου 5 της ανωτέρω Α.Υ.Ο., II) σε πρό¬ 
σωπα , εγκατεστημένα στην Ελλάδα, τα οποία παραλαμ¬ 
βάνουν τα αυτοκίνητα αυτά από τις Τελωνειακός Αρχές με 
τις απαλλαγές του Κεφαλαίου Δ της Δ. 245/88 Α.Υ.Ο. και 
III) στο μη Ελληνικής ιθαγένειας διοικητικό και υπαλληλικό 
προσωπικό τωνατην Ελλάδα εγκατεστημένων αλλοδαπών 
εμποριοβιομηχανικών εταιρειών του ΑΝ 89/67, όπως 
ισχύει σήμερα, επιτρέπεται να ταξινομηθούν από τις αρμό¬ 
διες Υπηρεσίες Συγκοινωνιών με την προϋπόθεση ότι 
κατά τον προβλεπόμενο τεχνικό έλεγχο από το αρμόδιο 
περιφερειακό ΚΤΕΟ του ΥΜΕ θα διαπιστωθεί ότι οι εκπο¬ 
μπές καυσαερίων είναι μικρότερες από τα όρια της δεύτε¬ 
ρης σειράς του πίνακα 1 της αρ. 18477/92 (Β 558) Κ.Υ.Α. 
προκειμένου περί βενζινοκίνητων αυτοκινήτων ή η περιε¬ 
κτικότητα των καυσαερίων σε αιθάλη να μην υπερβαίνει 
τις πέντε (5) μονάδες της κλίμακας ΒΑΟΗΑΠΑΗ προκει¬ 
μένου περί πετρελαιοκινήτων αυτοκινήτων». 

«στ.- Καινουργή πετρελαιοκίνητα αυτοκίνητα μικτού 
βάρους μέχρι 3,5 τόννων καθώς και βενζινοκίνητα επιβα¬ 
τικά αυτοκίνητα συμβατικής τεχνολογίας, τα οποία έχουν 
εκτελωνισθεί μέχρι 31.12.1992 και τα οποία είχαν ισχύ- 
ουσα έγκριση τύπου μέχρι την ημερομηνία αυτή, μπορούν 
να ταξινομηθούν κατ’ εξαίρεση των οριζομένων στην πα¬ 
ράγραφο γ μέχρι 31.12.1993». 

Καινουργή επιβατηγό αυτοκίνητα, συμβατικής τεχνολο¬ 


γίας, τα οποία ανήκουν στο μη Ελληνικής ιαθαγενείας 
διοικητικό και υπαλληλικόν προσωπικόν των στην Ελλάδα 
εγκατεστημένων αλλοδαπών Εμποροβιομηχανικών Εται¬ 
ρειών του ΑΝ 89/67 μπορούν να εγκρίνονται και να^ταξινο- 
μούνται κατ’ εξαίρεση των οριζομένων στην παράγραφο γ. 

• 

ζ. Η ταξινόμηση των μεταχειρισμένων βενζινοκίνητων 
επιβατηγών και φορτηγών Ι.Χ. αυτοκινήτων συνολικού μι¬ 
κτού βάρους κάτω των 3.5 τον. που προέρχονται από εκ¬ 
ποίηση του ΟΔΔΥ, θα γίνεται από τις Περιφερειακές Υπη¬ 
ρεσίες του Υπουργείου Μεταφορών και Επικοινωνιών με 
την υποβολή των παρακάτω δικαιολογητικών: 

αα. Των καθοριζομένων από την παράγραφο 3 της υπ’ 
αρ. 13700/1978 (Β 401) Υπουργικής Αποφάσεως. 

ββ. Έγκρισης τύπου ή πιστοποιητικού καυσαερίων της 
Δ/νσης ΤΕΟ του Υπουργείου Μεταφορών και Επικοινω¬ 
νιών ως προς τις εκπομπές καυσαερίων με βάση τις οδη¬ 
γίες 88/76/ΕΟΚ ή 89/458/ΕΟΚ ή 91/441/ΕΟΚ. 

Σε περίπτωση έλλειψης των πιο πάνω πιστοποιητικών, 
μπορούν να υποβληθούν τα αναφερόμενα στα εδάφια α, 
β, γ και δ της παρ. 1 του άρθρου 1 της Κ.Υ.Α. 56818/ 
359/92 (100 Β) «χαρακτηρισμός βενζινοκινήτων επιβατη¬ 
γών αυτοκινήτων και φορτηγών μικτού βάρους και 3,5 τόν¬ 
νους ως αντιρρυπαντικής τεχνολογίας, στις περιπτώσεις 
της εκ των υστέρων τοποθέτησης, καταλυτικού μετατρο¬ 
πέα, η και φίλτρου ενεργού άνθρακα» όπως κάθε φορά 
ισχύει. 

Η περιφερειακή Υπηρεσία του Υπουργείου Μεταφορών 
και Επικοινωνιών σφραγίζει την άδεια κυκλοφορίας με την 
ένδειξη «αντιρρυπαντικής τεχνολογίας» και στην περί¬ 
πτωση της εκ των υστέρων τοποθέτησης καταλυτικού με¬ 
τατροπέα, ενημερώνει σχετικά την αρμόδια Διεύθυνση Οι¬ 
κονομικών Υπηρεσιών (Δ.Ο.Υ.) σύμφωνα με τις διατάξεις 
της παρ. 5 του άρθρου 2 του Ν. 2052/92. 

η. Μεταχειρισμένα βενζινοκίνητα αυτοκίνητα μικτού βά¬ 
ρους μέχρι και 3,5 τόννους, με προηγούμενη άδεια κυκλο¬ 
φορίας σε τρίτη εκτός ΕΟΚ χώρα, μπορούν να ταξινομη¬ 
θούν μέχρι 31.12.1993, εφόσον έχουν τελωνιστεί πριν 
από την 10.7.1993. 

μικτού βάρους μέχρι και 3,5 τόννους με προηγούμενη 
άδεια κυκλοφορίας σε χώρα της ΕΟΚ, χωρίς να απαιτείται 
η υποβολή του πιστοποιητικού ΕΟΚ ως προς τα όρια εκπο¬ 
μπής καυσαερίων της παραγράφου 2 του άρθρου 2 της 
ΚΥΑ Β27660/1992 (ΦΕΚ 519Β)». 

2. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦ. ΠΕΡ/ΝΤΟΣ, ΧΩΡ, & ΔΗΜ. ΕΡΓΩΝ 

ΚΩΝΣΤΑΝΤΙΝΟΣ ΔΟΥΣΗΣ Γ. ΒΟΥΛΓΑΡΑΚΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

θ. ΑΝΑΓΝΩΣΤΟΠΟΥΛΟΣ 

Αριθ. 16792 ( 11 ) 

Σύσταση ίδιου νομικού προσώπου στην Κοινότητα ΕΛΛΗ- 
ΝΟΕΚΚΛΗΣΙΑΣ του Νομού ΜΕΣΣΗΝΙΑΣ με την επωνυ¬ 
μία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟ¬ 
ΛΕΙΟΥ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 
1894/1990 (ΦΕΚ 110/Α/27.8.90) «Για την Ακαδημία 
Αθηνών και άλλες εκπαιδευτικές διατάξεις» και β) του άρ¬ 
θρου 187 του δημοτικού και κοινοτικού κώδικα (ΠΔ 323/ 
89). 

2. Την αριθμ. 14/93 απόφαση του κοινοτικού Συμβου¬ 
λίου ΕΛΛΗΝΟΕΚΛΗΣΣΙΑΣ του Νομού Μεσσηνίας, για σύ¬ 
σταση Σχολικής Επιτροπής, αποφασίζουμε: 

1. Συνιστούμε στην Κοινότητα ΕΛΛΗΝΟΕΚΚΛΗΣΙΑΣ 
του Νομού ΜΕΣΣΗΝΙΑΣ ίδιο Νομικό Πρόσωπο με την επω¬ 
νυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟΥ». 

2. Σκοπός του Νομικού αυτού Προσώπου είναι: 

α) Η διαχείριση των πιστώσεων που διατίθενται, για την 
κάλυψη των δαπανών λειτουργίας, καθαριότητας, θέρ¬ 
μανσης, φωτισμού, ύδρευσης, τηλεφώνου, αποχέτευσης, 
αγοράς αναλωσίμων υλικών κ.λπ. 
β) Η αμοιβή των καθαριστριών, 
γ) Η εκτέλεση έργων για επισκευή και συντήρηση των 
σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις, Πρω¬ 
τοβάθμιας και Δευτεροβάθμιας Εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχομένη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από δμελές Διοικητικό 
Συμβούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόε¬ 
δρο. 

β) Δύο (2) Κοινοτικούς Συμβούλους, 
γ) Τον εκάστοτε Διευθυντή του Δημοτικού Σχολείου, 
δ) Τον εκάστοτε εκπρόσωπο του Συλλόγου Γονέων και 
Κηδεμόνων. 

Τα μέλη με στοιχεία β-δ ορίζονται από το Δημοτικό Συμ¬ 
βούλιο. 

4. Η θητεία του πρώτου Διοικητικού Συμβουλίου του 
Νομικού Προσώπου λήγει με τη λήξη της παρούσας κοινο¬ 
τικής περιόδου. 


Η θητεία των μελών του Διοικητικού Συμβουλίου ακο¬ 
λουθεί την κοινοτική περίοδο. 

Το Διοικητικό Συμβούλιο εκλέγει Αντιπρόεδρο και τον 
Γ ραμματέα. 

5. Πόροι του Νομικού Προσώπου είναι: 

Α. Ετήσια επιχορήγηση της Κοινότητας Ελληνοεκκλη- 
σιάς δρχ. 150.000 περίπου. 

Β. Ετήσια επιχορήγηση του Κράτους. 

Γ. Κάθε είδους εισφορές, δωρεές, κληρονομιές, κλη¬ 
ροδοσίες. 

Δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών και 

Ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της κοιν. Ελληνο- 
εκκλησιάς ύψους 150.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 25 Μαΐου 1993 
Ο Νομάρχης 
ΕΛ. ΤΡΙΑΝΤΑΦΥΛΛΟΥ 

- + - 

ΔΙΟΡΘΩΣΕΙΣ ΣΦΑΛΜΑΤΩΝ 

. ( 12 > 

Στη αριθ. 359417/1993 κοινή απόφαση των Υπουργών 
Εθνικής Οικονομίας και Γεωργίας που δημοσιεύτηκε στο 
ΦΕΚ 473/29.6.1993 (τ.Β') και αφορά κατανομή ποσο¬ 
στώσεων ακατέργαστου καπνού εσοδείας έτους 1993, 
επιφέρεται η πιο κάτω διόρθωση: 

Στη σελίδα 5152 στήλη Β' και στοίχο 12ο από κάτω από 
λανθασμένο «α» στο σωστό «1». Στην ίδια σελίδα ίδια 
στήλη και στοίχο 7ο από κάτω από το λανθασμένο «β» στο 
σωστό «α». 

Στη σελίδα 5152 στη Β’ μετά την παράγραφο «α» προ¬ 
στίθεται παραλειφθείσα παράγραφος «β» ως εξής: «Αν η 
προσωρινή ποσόστωση του παραγωγού είναι μεγαλύτερη 
των 2.000 κιλών καθορίζεται ως οριστική ποσόστωση η 
προσωρινή ποσόστωση». 

Στη σελίδα 5153 στήλη α και στοίχος 15ος από πάνω 
μετά τη λέξη «ΣΑ» από το λανθασμένο «1600 ΚΘ) στο σω¬ 
στό «160ΚΘ». 

(Από το Εθνικό Τυπογραφείο) 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατ ά τεύχ ος της Ε ΦΗΜΕΡΙΔΑ Σ ΤΗΣ Κ ΥΒΕΡΝ ΗΣ ΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώληαης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531— 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


» 200 . 


Κωδικσςσριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφ ο ρίε ς: τηλ. 52.48.320 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 












